
София, 2021 година
І. ОБЩО ПРЕДСТАВЯНЕ НА УЧЕБНАТА ПРОГРАМА

Учебната програма по учебен предмет „Графичен дизайн“ е предназначена за професията „Компютърен аниматор“, специалност „Компютърна анимация“ от професионално направление „Аудио-визуални изкуства техники; производство на медийни продукти“, съгласно типовия учебен план за професионално образование с придобиване на трета степен на професионална квалификация, дневна форма на обучение, с прием след завършено основно образование.
Образователният процес по „Графичен дизайн“ за специфичната професионална подготовка има за цел след завършване на обучението учениците да:
– изградят графична култура;
– усвоят достатъчен обем знания и умения, свързани с изграждането на лаконичен метафоричен език в непрекъснато променящата се визуална среда, необходим за общуването в широки граници с различни слоеве на населението при създаване на рекламни послания;
– оформят дизайна на печатни и електронни материали (книги, брошури, реклами и др.);
– структурират и организират текстова информация и графични изображения.
В образователния процес се осъществяват междупредметни връзки с дисциплините както от отрасловата професионална подготовка, така и от общообразователната подготовка.
Чрез учебното съдържание по предмета обучаемите да добиват обща представа за основните елементи на графичния дизайн и неговите разновидности. Да навлизат в същността на визуалната комуникация и приложната графика с различни художествени интерпретации. Формирането на задълбочени познания за композиция и форма, цвят, цветни гами и видове специализирани палитри, използвани и стандартизирани в съвременните графични програми е една от задачите на обучението по графичен дизайн.

	ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

С обучението си по графичен дизайн се цели учениците да усвоят знания и умения за естетическо, творческо и професионално интерпретиране на даден обем информация, чрез средствата на приложната графика. Учениците трябва да придобият начални умения за прилагане на получените знания при решаване на конкретни проблеми в бъдещата си професионална дейност. 
Изучаването на графичните технологии съдейства за общотехническата подготовка на учениците, за развиване на професионалните им интереси и за формиране на творческо отношение към графичното проектиране.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в графичния дизайн;
­ да се развиват познавателните интереси на учащите се към производството на рекламни продукти;
­ на основата на придобитите знания учениците да придобият елементарни умения за творческо прилагане на основните графични изразни средства;
­ да се формират качества на: точност, самостоятелност, творчество, умения за преодоляване на трудностите. Учениците трябва да придобият начални умения за прилагане на получените знания при решаване на конкретни проблеми в бъдещата си производствена дейност.
С усвояването на знания по графичен дизайн се постига ефективност и високи показатели за определяне на неговото ниво, уточняване на значението му за повишаване на производителността на труда и качеството на произвежданата продукция.
Изучаването на графичен дизайн съдейства за общотехническата подготовка на учениците, за развиване на професионалните им интереси и за формиране на творческо отношение към внедряването и експлоатацията на техническите средства в съвременното производство.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в графичния дизайн;
­ да се развиват познавателните интереси на учащите се към съвременната рекламна индустрия;
­ на основата на придобитите знания учениците да придобият елементарни умения за творческо прилагане на техническите средства;
­ да се формират качества на: точност, самостоятелност, творчество, умения за преодоляване на трудностите.

	ІІІ. РАЗПРЕДЕЛЕНИЕ НА УЧЕБНОТО ВРЕМЕ

Общият брой учебни часове по учебния предмет „Графичен дизайн“ се разпределя по класове в съответствие с утвърдения учебен план:

	КЛАС
	Брой учебни седмици
	Общ брой часове

	IX
	36
	72





ІV. УЧЕБНО СЪДЪРЖАНИЕ

Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения и контрол.

ПЪРВИ ГИМНАЗИАЛЕН ЕТАП

IX КЛАС

	№ по ред
	Наименование на разделите и темите
	Брой часове

	
	Раздел 1. Основни понятия в графичния дизайн.
	4

	1.1.
	Общи сведения за предмета на графичния дизайн.
	

	1.2.
	Характеристика, стилове, направления и течения.
	

	
	Раздел 2. Проектирането в графичния дизайн. Принципи на графичната композиция
	24

	2.1.
	Етапи на проектиране.
	

	2.2.
	Изобразителният език на графичните материали.
	

	2.3.
	Видове графични техники
	

	2.4.
	Основни понятия на композицията. Закони, принципи и правила на композицията.
	

	2.5.
	Елементи на графичната композиция (образни, документални). Художествен образ в хармония с цвета и шрифта
	

	2.6.
	Равновесието – основен закон в приложната графика и нейната композиция. Статичен баланс – симетрия, и динамичен баланс – асиметрия. Практическа задача.
	

	2.7.
	Авторски изобразителни елементи
	

	
	Раздел 3. Основи на типографията. Шрифт и писменост.
	12

	3.1.
	Общи сведения за шрифта.
	

	3.2.
	Видове шрифт – приложение.
	

	3.3.
	Калиграфско изпълнение в графичен материал. Практическа задача.
	

	
	Раздел 4. Печатни издания и рекламни материали.
	14

	4.1.
	Съвременната книга и нейния строеж.
	

	4.2.
	Мястото на илюстрацията в графичния дизайн.
	

	4.3.
	Мястото на фотографията в графичния дизайн.
	

	4.4.
	Илюстрация и текст.
	

	4.5.
	Книга и корица.
	

	
	Раздел 5. Визуална комуникация. Графични символи и стилизации /пиктограми, идеограми, логотип/
	18

	5.1.
	Семиотика. Символи и знакови системи.
	

	5.2.
	Визуалния език на рекламата, метафората и вица във формирането на посланието.
	

	5.3.
	Структура на рекламното послание.
	

	5.4.
	Йерархично изграждане на послание чрез Мондрианов дизайн
	

	
	Общ брой часове
	72




Раздел 1. Основни понятия в графичния дизайн:
1.1. Общи сведения за предмета на графичния дизайн
1.2. Характеристика, стилове, направления и течения. 
Съпътстваща тема: *История на изкуството: Развитие на графичния дизайн в Америка, Европа и България през втората половина на XIX и зората на XX век, най-ярките стилове, представители и характеристики (сецесион, абстрактен експресионизъм, оп арт и поп арт).
	Цели: Въведение на учениците в предмета графичен дизайн и спецификата на отделните му направления. Получаване на нови знания за основните елементи и понятия в графичния дизайн, умения за систематизиране на информацията и умения за аналитично мислене. Съпътстващата тема по история на изкуството, представя най-ярките примери, стилове и представители на графичния дизайн, като дава възможност на учениците да се запознаят с историческото му развитие и умения за разграничаване на отделните стилове и направления.
Раздел 2. Проектирането в графичния дизайн. Принципи на графичната композиция:
2.1. Етапи на проектиране. Тема, идеи, асоциация. Планиране и експерименти. Проучване предмета на дейност.
2.2. Изобразителният език на графичните материали.
Практически задачи:
Рисунката с молив, въглен, креда;
Рисунката с пастел, акварелни моливи;
Рисунката с туш, мастило;
Рисунката с темпера, гваш;
Рисунката с комбиниране на графични материали.
2.3. Видове графични техники: 
Графиката като рисунка – линия, щрих, петно; Високопечатни техники: ксилография (дърворез), линогравюра (линорез), осцилография (на кост), металорез и др.; Дълбокопечатни техники. Механични – суха игла, мецотинто.
Химически – офорт, мек лак, акватинта; Повърхностен печат. Литография; Други техники: монотипия, колаж, шаблон; Компютърна графика.
2.4. Основни понятия на композицията. Закони, принципи и правила на композицията.. 
2.5. Елементи на графичната композиция (образни, документални). Художествен образ в хармония с цвета и шрифта.
2.6. Равновесието – основен закон в приложната графика и нейната композиция. Статичен баланс – симетрия, и динамичен баланс – асиметрия. Практическа задача.
2.7. Авторски изобразителни елементи - натуралистични изобразителни елементи, експресивни изобразителни елементи, сюрреалистични изобразителни елементи, шаржови изобразителни елементи
Цели: Въвеждане на учениците в графичното проектиране, целите му и неговите етапипри при създаването на графичен проект. Етапите на проектиране и реализация възпитават в професионално отношение към работния процес. Запознаване на учениците с различните изобразителни възможности на графичните материали за свободно рисуване. Практическите задачи затвърждават получените знания по съответните теми и развиват практическите им умения за работа и колоритно организиране на графичната композиция, като ги запознават и с изразителните им възможности. Представяне на учениците същността на графиката като изкуство, с различните видове графични техники, тяхната специфика, технологични и експресивни параметри. Запознаването с възможностите на графиката предлага развитие на пространственообразното мислене и интерпретиране на формата чрез различните графични средства, материали и техники.Темите в раздела запознават учениците със законите, принципите и правилата на композицията, със спецификата на графичната композиция, с нейните елементи и изобразителни възможности. Новите знания развиват пространственообразното мислене и хармоничното организиране на формата чрез различните графични средства. Учениците получават знания за основните понятия и закономерности на композицията, умения за сравнителен анализ и избор на най-адекватно решение. Запознаване на учениците с възможностите за въздействие на графичните елементи в зависимост от поставената тема.
Раздел 3. Основи на типографията. Шрифт и писменост.
3.1. Общи сведения за шрифта.
3.2. Видове шрифт – приложение
3.3. Калиграфско изпълнение в графичен материал. Практическа задача.
Цели:  Въвеждане на учениците в типографията. Да се запознаят със спецификата на шрифта като външен вид, начертания на писмените знаци. Практическата задача изгражда умения за калиграфско писане на главни и редовни букви, като по този начин те се запознават със структурата на кирилишката буква.
Раздел 4. Печатни издания и рекламни материали:
4.1. Съвременната книга и нейния строеж.
4.2. Мястото на илюстрацията в графичния дизайн. 
4.3. Мястото на фотографията в графичния дизайн.
4.4. Илюстрация и текст.
4.5. Книга и корица.
Практически задачи: 
Композиране на илюстрацията в книжният разтвор;
Проектиране на първа корица на художествена книга.
Цели: Запознаване на учениците с формообразуването на книгата, основните оформителски средства, нейната композиция и архитектоника. Представяне на различните видове илюстративен материал използван за нуждите на грофичното оформление в графичния дизайн. Пратическите задачи онагледяват и затвърждават теоретичните знания.
Раздел 5. Визуална комуникация. Графични символи и стилизации /пиктограми, идеограми, логотип/: 
5.1. Семиотика. Символи и знакови системи.
5.1.1. Пиктограма, идеограма и условни знаци;
5.1.2. Символът – концентрирана условна абстрактна форма;
5.1.3. Обикновени знаци и символи. Алегория, емблема, аналогия, апология, хипербола, метафора;
5.1.4. Астрономически и астрологически символи и знаци;
5.1.5. Нумизматика, сигилография, бонистика;
5.1.6. Хералдиката като родова символна система;
5.1.7. Филателия;
5.1.8. Символи и знаци на стандарти, фабрични и търговски марки;
5.1.9. Видове писмености и други символни и знакови системи;
5.2. Визуалния език на рекламата, метафората и вица във формирането на посланието.
5.3. Структура на рекламното послание.
5.3.1. Йерархия на текстовете;
5.3.2. Йерархия на изображенията.
5.4. Йерархично изграждане на послание чрез Мондрианов дизайн.
5.4.1. Смислово степенуване на текст.
5.4.2. Смислово степенуване на изображения.
5.4.3. Изграждане чрез текст и изображения.

Цели: Запознаване със спецификата на визуалната комуникация. На база усвоените знания, учениците придобиват умения за аналитично мислене, генериране на различни идеи, овладяване на техники и методи за дизайнерско експериментиране и проектиране, сравнителен анализ и избор на най-адекватното решение, самостоятелно изследване на различни проблеми, творческо прилагане на техническите средства към проекта, презентационни способности и умения за аргументирана защита на творческите идеи. Практическите задачи затвърждават получените теоретични знания по съответните теми и развиват практическите умения за самостоятелна работа на учениците.

V. ОЧАКВАНИ РЕЗУЛТАТИ ОТ ОБУЧЕНИЕТО

В края на обучението учениците трябва да притежават следните знания, умения и компетентности:
знания:
· основните елементи и понятия в графичен дизайн; 
· спецификата на отделните видове графичен дизайн; 
· знаковите системи вьв визуалната комуникация; 
· целите и задачите на отделните изображения; 
· основните закони на типографията; 
умения:
· да създават проект за плакат, фирмен дизайн и опаковки; 
· да генерират идеи и нестандартни решения; 
· да прилагат при работа усет за форма и естетически вкус; 
· да изработват проект за визуална комуникация; 
· да използват различни средства за информация и комуникация; 
· да използват цвета като изразно средство за психологично въздействие; 
· да постигат единство между шрифт, илюстрация, цвят в композиционни решения на рекламен продукт.
компетентности:
· притежават основни познания за направленията в графичния дизайн и ги разграничават;
· сравняват и коментират самостоятелно и в екип мястото и ролята на конкретното изделие в структурата на цялостния рекламен проект;
· самостоятелно и творчески прилагат теоретичните знания в дизайнерски задачи.

VI. ЛИТЕРАТУРА
1. Райън и Коновър. Графичната комуникация днес. Ч. I и II. „Дуо Дизайн“, 2008.
2. Райчев, Р. Цветовете в изкуството. Изд. „Лик“, 2005.
3. Йончев, В. Шрифтът през вековете. Изд. „Български художник“, София, 1964.
4. Йончев, В. Древен и съвременен български шрифт. Изд. „Български художник“, София, 1982.
5. Паркър Р. С. Професионален дизайн в рекламата. СОФТПРЕС, 1999.
6. Доганов, Д., Палфи, Ф. Рекламата каквато е. „Принцепс“, 2000.
7. Тасев, Д. Учебно помагало по графичен дизайн. НХА, София, 2007.
8. Радоева, А. Графичен дизайн: Основни понятия на визуалния език. Изд. „Славена“, 2012.
9. Вълканова, В. Графичен дизайн – нови оформителски концепции на всекидневника. УИ „Св. Климент Охридски“, София, 2007.

АВТОРСКИ КОЛЕКТИВ
Национална професионална гимназия по полиграфия и фотография – София:
Десислава Балджиева – заместник-директор, художник
инж. Цветанка Апостолова – директор 

